Студенти от специалност "Кинезитерапия" взеха участие в III-та медицинска конференция на "ПФК Лудогорец 1945" в Разград. Третото издание на научния форум събра много участници, сред които именити специалисти в областта на спортната медицина, кинезитерапията, други медицински специалисти и треньори. В програмата на конференцията бяха застъпени теми от сферите на приложната спортна медицина, последиците от ковид пандемията и отражението ѝ върху практиката на спортните медици. Студентите от Медицински Университет – Варна, специалност "Кинезитерапия", имаха възможност да обогатят теоретичните си познания като попият от дългогодишния опит на професионалистите, да разгледат съблекалните и условия на стадиона. Медицинската конференция даде възможност на бъдещите кинезитерапевти и емоционални преживявания, запечатани чрез фотоси с обичания талисман на клуба – орлицата Фортуна.